«Таза Қазақстан» экоакциясы: «Алатаулықтар» ағаш отырғызды
"«Таза Қазақстан» экоакциясы: «Алатаулықтар» ағаш отырғызды" | "https://abai.kz/post/182710"
TITLE: «Таза Қазақстан» экоакциясы: «Алатаулықтар» ағаш отырғызды
URL: https://abai.kz/post/182710
META: "«Таза Қазақстан» экоакциясы: «Алатаулықтар» ағаш отырғызды" | "https://abai.kz/post/182710"
DATE: 24.04.2024
AUTHOR(s): Abai.kz
TOTAL WORDS: 117
TEXT: «Таза Қазақстан» республикалық экологиялық акциясы аясында өтіп жатқан «Алматы – біздің ортақ үйіміз» науқанына ұлт жанашыры, халық ақыны әрі жазушы, қоғам қайраткері, Қазақстанның Еңбек Ері Мұхтар Шаханов та қолдау көрсетті. Ол «Алатау» дәстүрлі өнер театры алдына алма ағашын отырғызып, экологиялық шараның қаланың тыныс-тіршілігі үшін аса маңызды екенін атап өтіп, жастарға бата берді. «Бұл – жақсы қасиеттерді насихаттайтын, ынтымақ пен ауызбіршілікке шақыратын және мейірімділікке баулитын үлкен іс-шара. Мен 82 жаста болсам да, ортақ мүддеміз үшін азаматтық белсенділік танытып, ағаш отырғызуға келдім. Әсем Алматымызды көркейту жолында қала тұрғындары ғана емес, қонақтары да атсалысуы қажет. Мұндай бастамаларды қолдаған дұрыс деп ойлаймын. Алматы экологиялық мәдениет жоғары дамыған қалаға айналуға тиіс. Соған тырысуымыз керек», – деді Қазақстанның Еңбек Ері Мұхтар Шаханов. Abai.kz
